stanford-oval/wikipedia huggingface dataset:
יז'י רדזיוויל

| --- | --- |

 לידה:  1480 
 פטירה:  אפריל 1541 (בגיל 61 בערך) 
 מדינה:  הדוכסות הגדולה של ליטא 
 תפקיד:  הטמאן גדול של ליטא (20 במרץ 1531–אפריל 1541)  סטארוסטה של לידא (1528–1541)  מרשל חצר של ליטא (1528–אפריל 1541)  סגן נושא גביע של ליטא (1509–1517)  וויבוד של קייב (1511–1514)  הטמאן של ליטא (יוני 1521–1522)  שומר המבצר של וילנה (1527–אפריל 1541)  שומר מבצר טראקי (1522–1527)  בפסקה זו 7 רשומות נוספות שטרם תורגמו 
 בן או בת זוג:  ברברה קיסקה  ברברה קולה (1515–?) 
 
יֶזִ'י רַדְזִיוִיל (בפולנית: Jerzy Radziwiłł, בליטאית: Jurgis Radvila; 1480 –  אפריל 1541) המכונה הרקולס היה אציל פולני.
יז'י רדזיוויל, בנו של מיקולאי הראשון רדזיוויל, היה סגן נושא גביע (אנ') (בפולנית Podczaszy) של ליטא מ-1510, וויבוד של הוויבודיה של קייב (אנ') מ-1510, הטמאן של ליטא ב-1521 שליט מבצר (אנ') של טרקאי מ-1522, שליט מבצר של וילנה מ-1527, מרשל חצר (אנ') מ-1528, הטמאן גדול של ליטא (אנ') מ-1531, סטארוסטה (אנ') של גרודנו, נאמיסטניק של וילנה, מיישגולה, מרצ'ק, אוטנה, לידא, בייליצה וקרינקי. הוא היה האב המייסד של ענף בירז'-דובינגיאי (אנ') (הידוע גם כענף הפרוטסטנטי) של משפחת רדזיוויל.
הוא נודע בזכות הישגיו הצבאיים וכפוליטיקאי מוכשר. הוא השתתף בעימותים הצבאיים השונים נגד נסיכות מוסקבה, הקוזאקים והטטרים. לאחר שהשיג כ-30 ניצחונות צבאיים, הוא מכונה הרקולס הליטאי.
בשנת 1526 כחבר במועצת הלורדים הליטאית (אנ') הוא עתר ללא הצלחה לדוכס הגדול של ליטא (אנ') זיגמונט הראשון "הזקן" לחידוש ממלכת ליטא (אנ') תחת שלטונו של בנו של זיגימונד הזקן, זיגמונט השני אוגוסט. בשנות ה-30 של המאה ה-15, כשהוא פועל יחד עם אחיו יאן רדזיוויל (אנ'), הוא היה בשליטה כמעט מוחלטת בענייניה הפנימיים של ליטא.
כבן למשפחת רדזיוויל רבת ההשפעה, יז'י פעל להגדלת האחוזה המשפחתית. עם מותו ירש אותו בנו היחיד מיקולאי "האדום" רדזיוויל. היו לו שתי בנות, מהן הפכה הצעירה בהן ברברה רדזיוויל (אנ') לפילגש ולימים המלכה של מלך פולין ולדוכס הגדול של ליטא זיגמונט השני אוגוסט, מה שחיזק מאוד את מעמדה של משפחת רדזיוויל בפולין ובליטא.
נישואים וצאצאים

הוא התחתן עם ברברה קיסקה. נולדו להם שלושה ילדים:
מיקולאי "האדום" רדזיוויל (1512–1584), שלימים הפך להיטמאן הגדול של ליטא, היה נשוי לקטרזינה טומיצקה
אנה אלז'בייטה רדזיוויל (1518–1558), נישאה לסיימון הולזנסקי דוברוביץ'. (נפטר ב-1550) ב-1548
ברברה רדזיוויל (אנ') (1520–1551), נישאה לסטניסלב גאסטולד (אנ'), ולאחר מותו ב-1547 נישאה בחשאי למלך פולין זיגמונט השני אוגוסט והוכתרה כבת זוגו המלכה בשנה שלאחר מכן, למרות מחאות הסיים והסנאט.
ביאורים

↑  נושא גביע היא משרה היסטורית בכירה בחצרות מלכות. תפקידו המקורי של נושא הגביע היה למזוג, לטעום ולהגיש משקאות (בפרט יין) למלך ולאורחיו. משום שהיה חשש שמשקאות עלולים להיות מורעלים, הייתה זו משרת אמון קרובה
| --- | --- |
בקרת זהויות :  PLWABN: 9810560963005606  GND: 128744154  ISNI: 0000 0000 1741 3400  LCCN: nb2014017946  VIAF: 72452453   WorldCat (עם VIAF): 72452453
פרס הרב בר שאול

| --- | --- |
 תיאור:  פרס לספרות תורנית
 מדינה:   ישראל
 הגוף המעניק:  המועצה הדתית רחובות
 תקופת הפרס:  ה'תשכ"ו – ה'תשנ"ה בערך (כשלושים שנה בערך)
 נקרא על שם:  הרב אלימלך בר שאול
 
פרס הרב בר־שאול הוא פרס בתחום הספרות התורנית.
הפרס על שם הרב אלימלך בר-שאול (1913–1964) אשר כיהן כרבה של העיר רחובות וחיבר ספרי הגות יהודית, אמונה ומחשבה. הפרס ניתן במשך כשלושים שנה בערך עד שנת 2000 על ידי המועצה הדתית ברחובות במעמד דיינים, ראשי ישיבות, רבנים ואישי ציבור.[דרוש מקור] הפרס הוענק החל משנת ה'תשכ"ו, בי' בחשוון, יום פטירתו של הרב בר שאול.
הפרס ניתן בעבור "חיבור ספר במחשבת ישראל בהבלטת אהבת תורה אהבת ישראל וארץ ישראל" ועמד בראשיתו על סך 1,000 לירות, וכן על מפעל חיים.
בין חברי ועדת הפרס שימשו במהלך השנים הרב נתן צבי פרידמן, שבתי דון-יחייא, אברהם יהודה גולדראט, הרב שלמה קוק, הרב שאול ישראלי, פרופ' שמחה בונם אורבאך, הרב יונה שיבר, הרב כתריאל פישל טכורש, הרב עוזי קלכהיים, הרב בנציון פירר, יצחק רפאל ואחרים.
בין זוכי הפרס

הרב יהושע בכרך (ה'תשכ"ו), על סדרת ספריו לביאור התנ"ך לאור מדרשי חז"ל.
הרב בנימין אפרתי (ה'תשכ"ו) על ספרו "הסניגוריה במשנת הרב קוק"
הרב חיים אריה ברנשטיין, (ה'תשכ"ז).
הרב בנציון פירר, (ה'תשכ"ח) על ספרו "הגיונה של תורה".
הרב ברוך ישר על ספרו "בין השיטין של תורה" (ה'תשכ"ט).
פרופ' חיים ליפשיץ על ספרו "הוגים וחוזים" (ה'תשכ"ט).
הרב יצחק רפאל עציון, (ה'תש"ל), על סדרת ספריו במחשבת ישראל.
הרב קלמן פרנקל, (ה'תש"ל), על ספרו "באהלי צדיקים".
תא"ל הרב מרדכי פירון, (ה'תשל"ב) על ספרו "בנתיבי אגדות חז"ל".
הרב ד"ר יהודה מוריאל - (ה'תשל"ג) על סדרת ספריו "עיונים במקרא".
הרב כתריאל פישל טכורש - (ה'תשל"ה) על ספרו "הדרת אפרים".
הרב יעקב הלוי פילבר (ה'תשל"ו) על ספרו "אילת השחר".
הסופר אהרן סורסקי (ה'תשל"ט).
הרב משה צבי נריה (ה'תשמ"א).
הרב עדין שטיינזלץ - (ה'תשמ"ד) על מפעל חיים.
הערות שוליים

1 2 3  ⁨המועצה הדתית רחובות מכריזה בזה על מתן פרס ספרותי שנתי לשנת תשכ"ט לזכרו של הרב אלימלך בר שאול, הצופה, 4 בספטמבר 1968
↑  המועצה הדתית רחובות, מכריזה בזה על מתן פרס ספרותי שנתי, הצופה, 20 בספטמבר 1967
↑  המועצה הדתית רחובות, מכריזה בזה על מתן פרס ספרותי שנתי, הצופה, 12 בספטמבר 1969
1 2  ⁨הרבנים יהושע בכרך ובנימין אפרתי — חתני פרס הרב בר־שאול זצ"ל, הצופה, 7 בנובמבר 1965
↑  טקס חלוקת הפרס ע"ש הרב בר־שאול ז"ל נערכה ברחובות, הצופה, 14 בנובמבר 1967
1 2  חתני פרס בר־שאול, הצופה, 31 באוקטובר 1969
↑  Page 37 Advertisements Column 4, מעריב, 17 במרץ 1972
↑  פרס הרב בר שאול | פריט NNL_ARCHIVE_AL997012449100905171 | הספרייה הלאומית, באתר www.nli.org.il
↑  שערים - תשמ"ד (79-93).
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
חברי הדרקון אליוט (2016)

| --- | --- |

 מבוסס על:  חברי הדרקון אליוט 
 בימוי:  דיוויד לאורי 
 הופק בידי:  ג'יימס וויטקר 
 תסריט:  דיוויד לאורי, טובי הלברוקס, מלקולם מרמורשטיין 
 עריכה:  ליסה זנו צ'ורגין 
 מדבבים:  ג'ון קאסר (Elliot) ג'וד סוואנברג 
 מוזיקה:  דניאל הארט 
 צילום:  בוז'אן בזלי 
 מדינה:  ארצות הברית 
 חברת הפקה:  סרטי וולט דיסני, Whitaker Entertainment 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  12 באוגוסט 2016 
 משך הקרנה:  102 דק' 
 שפת הסרט:  אנגלית 
 סוגה:  סרט פנטזיה, סרט דרמה, סרט לכל המשפחה, סרט הרפתקאות, סרט מוזיקלי 
 הכנסות באתר מוג'ו:   petesdragon2016
 disney.com/petesdragon
 דף הסרט ב־IMDb
 
חברי הדרקון אליוט (באנגלית: Pete's Dragon) הוא סרט הרפתקאות אמריקאי בהפקת אולפני דיסני, גרסה מחודשת של סרט מוזיקלי באותו שם משנת 1977. בסרט מככבים ברייס דאלאס הווארד, אוקס פגלי, וס בנטלי, קארל אורבן, אונה לורנס ורוברט רדפורד. הסרט מגולל את סיפורו של ילד פראי יתום שמתיידד עם דרקון בצפון מערב האוקיינוס השקט וההשלכות שבאות בעקבות גילוי השניים על ידי תושבי עיירה מקומית.
הסרט הוקרן בבכורה בתיאטרון אל קפיטן ב-8 באוגוסט 2016 ושוחרר לאקרנים בארצות הברית ב-12 באוגוסט 2016 על ידי חברת וולט דיסני. הסרט זכה לביקורות חיוביות מצד המבקרים והכניס למעלה מ-143 מיליון דולר ברחבי העולם לעומת תקציב הפקה של 65 מיליון דולר.
עלילה

פיט הוא ילד בן חמש, שהתייתם מהוריו, לאחר שניצל מתאונת דרכים בנסיעה משפחתית ביער. הוא נאסף על ידי דרקון עם פרווה ירוקה, עיניים צהובות, וכנפיים ענקיות שמציל אותו מלהקת זאבים.
שש שנים לאחר מכן, פיט עכשיו בן 11, חי ביער עם הדרקון, לו קרא 'אליוט' כשמה של דמות בספר ילדים שפיט לקח עמו מהתאונה. בקרבת היער עיירה, בה מסופרת אגדה אודות דרקון שחי ביער, אף אחד לא ראה אותו מלבד מר מיצ'אם שטוען שראה את הדרקון. גרייס, ביתו של מיצ'אם, היא שומרת היער. בסיור ביער לקראת כריתה של אזור חדש עבור מפעל העץ המקומי היא מאבדת מצפן שניתן לה על ידי הוריה. בן זוגה של גרייס, ג'ק ואחיו גאווין הם מנהלי כריתת העצים ביערות. נטלי, היא בתו של ג'ק שמגיעה איתו ליער. נטלי עקבה אחרי פיט ונפלה מעץ. הצעקות שלה משכו את אביה, ג'ק, וגרייס שמצאו גם את פיט ולקחו אותו לעיירה. גרייס מוצאת אצל פיט את המצפן שאבד לה.
גאווין, אחיו של ג'ק, יוצא לצייד באזור ומגיע למערה בה אליוט ופיט ישנו. כשהוא מנסה לקחת את הספר של פיט, הוא מותקף על ידי אליוט. בינתיים, פיט מתעורר ומוצא את עצמו בבית חולים בעיירה. הוא נמלט במאמץ לחזור ליער, וגרייס תופסת אותו ומשכנעת אותו לבוא לגור איתה ואף מבטיחה לו לקחת אותו ליער למחרת. פיט מספר לגרייס ונטלי על אליוט ומצייר אותו. גרייס לוקחת את הציור לאביה, שמזהה את הדרקון עם זה שראה לפני שנים. הוא מייעץ לה לבטוח בפיט, כדי למצוא את אליוט. לאחר המפגש עם הציידים ביער, אליוט עוקב אחריהם ומגיע לעיירה, שם הוא מחפש את פיט. כאשר הוא מוצא את פיט הוא רואה אותו עם משפחתה של גרייס, ומשאיר אותו איתם. גאווין מספר לאחיו על המפגש עם הדרקון.
למחרת, פיט, גרייס, נטלי, ומר מיצ'אם נוסעים אל היער לחפש את אליוט. כשהם מגיעים למערה ואליוט מופיע, קבוצת הציידים בראשות גאווין תופסים אותו בעזרת חיצי הרדמה וחבלים ומעמיסים אותו על משאית למחסן העצים. תושבי העיירה והמשטרה מתאספים סביב המחסן, פיט ונטלי משחררים את אליוט מכבליו ובורחים ליער במשאית עם מר מיצ'אם.
שיירת תושבי העיירה רודפת אחרי המשאית. אליוט מבוהל ומפוחד, הוא עף מהמשאית, מתיישב על גבי גשר ומתחיל לנשוף אש לעבר השוטרים. הגשר מתחיל להתמוטט תחת החום הכבד, אליוט מציל את גרייס וג'ק מנפילה מהגשר, לבקשת פיט. פיט ואליוט בורחים חזרה ליער ופיט מתחנן להישאר עם אליוט, אבל הוא לא יכול להישאר בקרבת העיירה כי שם הוא בסכנה. פיט עובר לגור עם גרייס וג'ק בתור משפחתו החדשה.
שנים לאחר מכן, גרייס וג'ק התחתנו ואימצו את פיט כבנם, אליוט נמוג לאט מזיכרון העיירה. פיט ומשפחתו מוצאים אותו בחופשה בהרים ומגלים שאליוט התאחד עם דרקונים אחרים שהפכו לחבריו.
שחקנים

| דמויות | תיאור | שחקנים | מדבבים בעברית |
| --- | --- | --- | --- |
| פיט | ילד שחי ביער עם אליוט הדרקון | אוקס פגלי | עמית ברנר |
| גרייס מיצ'אם | שומרת הפארק ואשתו של ג'ק | ברייס דאלאס הווארד | מונה מור |
| ג'ק | מנהל כריתת העצים, בן זוגה של גרייס | וס בנטלי | ערן מור |
| גאווין | אחיו של ג'ק, מנסה לצוד את אליוט | קארל אורבן | גלעד קלטר |
| נטלי | בתו של ג'ק, מוצאת את פיט ביער | אונה לורנס | איילה פלדמן |
| מר מיצ'אם | אביה של גרייס | רוברט רדפורד | ששי קשת |
| אליוט הדרקון | דרקון חברותי שחי ביער וחבר של פיט | ג'ון קאסיר (קולו של אליוט) | אותו קול |
הפקה

במרץ 2013, חברת וולט דיסני הודיעה על גרסה מחודשת (רימייק) ל"חברי הדרקון אליוט" שתבויים על ידי דיווייד לאורי ותכתב על ידי לאורי וטובי הלברוקס, בסרט החדש נכתב סיפור הליבה של הסרט המקורי כסיפור דרמה פשוט ללא שירים, ותקופת הסיפור נקבעה לשנות ה-80 במקום תחילת המאה ה-20 כפי שהיה בסרט משנת 1977. הסרט צולם באמצעות מצלמות Panavision Panaflex. הדרקון, אליוט, הוא אנימציה לחלוטין על ידי חברת Weta Digital באמצעות CGl, במקום האנימציה המקורית המצוירת ביד. צילומי הסרט החל מינואר 2015, בניו זילנד, באזור מפרץ פלנטי, טאופו, ולינגטון ורוטרואה.
פסקול

"The Dragon Song" 2:28
"Something Wild" 3:43
"Nobody Knows" 3:08
"Something on Your Mind" 2:59
"So Long, Marianne" 5:38
"Gina Anne" 2:40
"An Adventure" 3:04
"Are You Gonna Eat Me?" 2:31
"Brown Bunny" 1:01
"Reverie" 2:52
"Tree Fort" 1:03
"North Star" 1:25
"Bedtime Compass" 2:15
"Timber" 1:19
"Breathe" 2:27
"Gavin Knows What He's Doing" 3:42
"You Are Not Alone" 1:58
"Elliot Gets Lost" 4:26
"Takedown" 1:44
"It'll Be Just Like It Used to Be" 2:03
"Follow That Dragon" 3:01
"Elliot at the Bridge" 2:19
"Abyss" 1:35
"Go North" 1:44
"Saying Goodbye" 5:03
"The Bravest Boy I've Ever Met" 2:46
"The Dragon Song Revisited" 2:34
"Candle on the Water" 4:01
ראו גם

חברי הדרקון אליוט
חברת וולט דיסני
אל תוך היער (סרט)

| --- | --- |

כרזת הסרט בישראל
 מבוסס על:  המחזמר אל תוך היער מאת סטיבן סונדהיים
 בימוי:  רוב מרשל 
 הופק בידי:  רוב מרשל מארק פלאט קאלום מקדוגל
 תסריט:  ג'יימס לאפין 
 עריכה:  וייאט סמית' 
 שחקנים ראשיים:  מריל סטריפ ג'יימס קורדן אמילי בלאנט אנה קנדריק ג'וני דפ
 מוזיקה:  סטיבן סונדהיים 
 צילום:  דיון ביבי 
 מדינה:  ארצות הברית 
 חברת הפקה:  לוקמאר הפקות, סרטי וולט דיסני, מארק פלאט הפקות 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  25 בדצמבר 2014 (עולמית) 19 בפברואר 2015 (ישראל)
 משך הקרנה:  125 דק' 
 שפת הסרט:  אנגלית 
 סוגה:  סרט פנטזיה, סרט מוזיקלי 
 תקציב:  50 מיליון דולר
 הכנסות:  128,002,372 דולר
 הכנסות באתר מוג'ו:   intothewoods
 פרסים:  פרס הקולנוע של MTV לנבל הטוב ביותר (מריל סטריפ) 
 אתר רשמי
 דף הסרט ב־IMDb
 
אל תוך היער (באנגלית: Into the woods) הוא סרט פנטזיה מוזיקלי שבוים על ידי רוב מרשל. הסרט מבוסס על מחזמר באותו השם, שמתמקד בזוג חשוך ילדים שיוצאים למסע ביער האפל על מנת להסיר מעליהם את הקללה שהטילה עליהם מכשפה נקמנית.
בסרט משתתפים בין היתר מריל סטריפ, ג'יימס קורדן, אמילי בלאנט, אנה קנדריק, כריסטין ברנסקי, כריס פיין וג'וני דפ. הסרט יצא לאקרנים ב-25 בדצמבר 2014.
צוות השחקנים

מריל סטריפ - המכשפה הרעה
ג'יימס קורדן - האופה
אמילי בלאנט - אשת האופה
אנה קנדריק - סינדרלה
כריס פיין - הנסיך של סינדרלה
ג'וני דפ - הזאב הרע
ליילה קרופורד - כיפה אדומה
דניאל הוטלסטון - ג'ק
מקנזי מאוזי - רפונזל
בילי מגנוסן - הנסיך של רפונזל
טרייסי אולמן - אמא של ג'ק
כריסטין ברנסקי - האם החורגת של סינדרלה
תמי בלנשרד ולוסי פאנץ' - פלורינדה ולוסינדה
אנט קרוסבי - סבתה של כיפה אדומה
ג'ואנה רידינג - אמה של סינדרלה
פרנסס דה לה טור - אלמנת הענק
ריצ'רד גלובר - העוזר של הנסיך
סיימון ראסל ביל - אביו של האופה
רשימת השירים

כל השירים נכתבו והולחנו על ידי סטיבן סונדהיים.
| מספר | שם השיר | ביצוע |
| --- | --- | --- |
| 1 | Prologue: "Into the Woods"‎ | משתתפי הסרט |
| 2 | Cinderella at the Grave | ג'ואנה רידינג |
| 3 | Hello, Little Girl | ג'וני דפ וליילה קרופורד |
| 4 | I Know Things Now | ליילה קרופורד |
| 5 | A Very Nice Prince | אמילי בלאנט ואנה קנדריק |
| 6 | Giants in the Sky | דניאל הוטלסטון |
| 7 | Agony | כריס פיין ובילי מגנוסן |
| 8 | It Takes Two | ג'יימס קורדן ואמילי בלאנט |
| 9 | Stay With Me | מריל סטריפ |
| 10 | On the Steps of the Palace | אנה קנדריק |
| 11 | Careful My Toe | כריסטין ברנסקי, תמי בלנשרד ולוסי פאנץ' |
| 12 | Ever After |  |
| 13 | Witch's Lament | מריל סטריפ |
| 14 | Any Moment | כריס פיין ואמילי בלאנט |
| 15 | Moments in the Woods | אמילי בלאנט |
| 16 | Your Fault | ג'יימס קורדן, אנה קנדריק, ליילה קרופורד ודניאל הוטלסטון |
| 17 | Last Midnight | מריל סטריפ |
| 18 | No One is Alone | ג'יימס קורדן ואנה קנדריק |
| 19 | Finale/Children Will Listen (Part 1)‎ | ג'יימס קורדן, אמילי בלאנט, מריל סטריפ ומשתתפי הסרט |
| 20 | Finale/Children Will Listen (Part 2)‎ | משתתפי הסרט |
כריסטופר רובין (סרט)

| --- | --- |

כרזת הסרט בישראל
 מבוסס על:  פו הדב של חברת וולט דיסני
 בימוי:  מארק פורסטר 
 הופק בידי:  בריגהאם טיילור קריסטין בארר
 תסריט:  טום מקארתי אלכס רוס פרי אליסון שרודר
 עריכה:  מאט צ'יז 
 שחקנים ראשיים:  יואן מקגרגור היילי אטוול מארק גאטיס
 מדבבים:  ג'ים קאמינגס כריס או'דאוד בראד גארט טובי ג'ונס ניק מוחמד פיטר קפלדי סופי אוקונדו
 מוזיקה:  קלאוס באדלט 
 צילום:  מתיאס קונגסוויזר 
 מדינה:  ארצות הברית ארצות הברית
 חברת הפקה:  Walt Disney Pictures
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 3 באוגוסט 2018 ישראל 2 באוגוסט 2018
 משך הקרנה:  104 דק' 
 שפת הסרט:  אנגלית 
 סוגה:  לייב אקשן דרמה קומית
 מקום התרחשות:  יער ת"ק פרסאות 
 תקציב:  70 - 75 מיליון דולר
 הכנסות:  197 מיליון דולר
 הכנסות באתר מוג'ו:   disneyfairytale2017
 אתר רשמי
 דף הסרט ב־IMDb
 
כריסטופר רובין (באנגלית: Christopher Robin) הוא סרט לייב אקשן אמריקאי, מסוגת דרמה קומית, אשר בוים על ידי מארק פורסטר והופק על ידי Walt Disney Pictures שבבעלות חברת וולט דיסני. הסרט נכתב על ידי ג'ון אוגוסט, גאי ריצ'י וונסה טיילור, בהשראת סיפורו של א"א מילן, "פו הדב", וסדרת סרטי הנפשה של דיסני שמבוססים עליו.
בסרט מככבים יואן מקגרגור, היילי אטוול, ברונטה קרמייקל, מארק גאטיס, ג'ים קאמינגס, כריס או'דאוד, בראד גארט, טובי ג'ונס, ניק מוחמד, פיטר קפלדי וסופי אוקונדו. הסרט יצא לאקרנים בארצות הברית ב-3 באוגוסט 2018.
עלילה

כריסטופר רובין, הילד הקטן מספרי פו הדב, הוא כיום איש מבוגר שאיבד את כל הדמיון שלו. פו הדב וחבריו נכנסים מחדש לחייו של כריסטופר ועוזרים לו למצוא מחדש את דמיונו.
צוות השחקנים

יואן מקגרגור - כריסטופר רובין, איש עסקים שהיה פעם ילד קטן מלא דמיון
אורטון או'בריאן - כריסטופר רובין הצעיר
היילי אטוול - אוולין רובין, אשתו של כריסטופר
ברונטה קרמייקל - מדלין רובין, בתו של כריסטופר
מארק גאטיס - גילס וינסלו, הבוס של כריסטופר
צוות השחקנים > מדבבים

ג'ים קאמינגס - פו הדב וטיגר
בראד גארט - איה
טובי ג'ונס - ינשוף
ניק מוחמד - חזרזיר
פיטר קפלדי - ארנב
סופי אוקונדו - קנגה
וייט דין הול - רו
השקה

הסרט יצא לאקרנים ב-3 באוגוסט 2018 על ידי סרטי אולפני וולט דיסני.
שיווק

הכרזה הראשונה של הסרט יצאה ב-5 במרץ 2018. באותו יום פורסם הטיזר הראשון של הסרט.
הערות שוליים

↑  Justin Kroll (2 באוגוסט 2017). "'Agent Carter' Star Hayley Atwell Joins Ewan McGregor in Disney's 'Christopher Robin' (EXCLUSIVE)". Variety. נבדק ב-17 בספטמבר 2017. {{cite news}}:  (עזרה)
↑  Anthony D'Alessandro (12 בספטמבר 2017). "'Star Wars: Episode IX' Moves To Dec. 2019, Disney's Christopher Robin Project Opens Next August". Deadline.com. נבדק ב-17 בספטמבר 2017. {{cite web}}:  (עזרה)
↑  Nguyen, Crystal (5 במרץ 2018). "THE CASTING AND NEW POSTER FOR DISNEY'S CHRISTOPHER ROBIN ARE HERE". Oh My Disney. Disney. נבדק ב-6 במרץ 2018. {{cite web}}:  (עזרה)
↑  Disney Movie Trailers (6 במרץ 2018). "Christopher Robin Official Teaser Trailer". YouTube. נבדק ב-6 במרץ 2018. {{cite web}}:  (עזרה)
| פו הדב |
| --- | --- | --- |
| ספרים | פעוטים היינו (1924) • פו הדב (1926) • אנחנו שנינו (1927) • הבית בקרן פו (1928) • בחזרה ליער מאה העצים (2009) • פו הדב הכי טוב בעולם (2016) |  |
| דמויות | כריסטופר רובין • פו הדב • ינשוף • איה • חזרזיר • רו • קנגה • ארנב • פיל נפיל • טיגר |  |
| סרטים | פו הדב ועץ הדבש (1966) • פו הדב ביום סגריר (1968) • פו הדב וטיגר גם (1974) • הרפתקאותיו של פו הדב (1977) • פו הדב ויום ההולדת של איה (1983) • פו הדב וחברים (1985) • פו הדב: ההרפתקה הגדולה ביותר (1997) •  טיגר: הסרט (2000) •  חזרזיר: הסרט (2003) • פו הדב: האביב של רו (2004) • פו הדב: סיפורו של פיל נפיל (2005)  • פו הדב (2011) • כריסטופר רובין (2018) |  |
| אישים | א"א מילן • ג'ים קאמינגס • פיטר דניס • וולט דיסני • סטרלינג הולוויי • יבגני לאונוב • כריסטופר רובין מילן • האחים שרמן • ארנסט שפארד |  |
| שונות | ויניפג הדובה • יער אשדאון • יער ת"ק פרסאות • הטאו של פו • הטה של חזרזיר • הרפתקאותיו הרבות של פו הדב |  |
| סדרות | הרפתקאות פו הדוב (1988–1991) • חבריי טיגר ופו (2007–2010) |  |
Dd (יוניקס)

dd היא פקודת Unix ומערכת הפעלה דמוית יוניקס, שמטרתה העיקרית היא להמיר ולהעתיק קבצים.
במערכות הפעלה דמויות יוניקס קיים ייצוג של רכיבי חומרה, תוכנה ותהליכים באמצעות קבצים אותם אותם ניתן לקרוא, לשנות ואף לכתוב אליהם. הפקודה dd מאפשרת קריאה וכתיבה של קבצים כאלה תוך הגדרה מדויקת של גודל המידע אותו נרשום וקידודו.
הפקודה נוספה ליוניקס 5 ב-1974. לפי דניס ריצ'י שם הפקודה ניתן לה על שמה של פקודת DD בשפת הסקריפטים JCL. על פי דאגלס מקאלרוי הפקודה יועדה במקור להמרות קבצים מבוססי ASCII, little endian ו-byte stream ששימשו במחשבי דיגיטל ל-EBCDIC של IBM שהתבסס על big endian ובלוקים.
שימוש

גיבוי של ה־Master boot record
dd if=/dev/sda of=MBR.img bs=512 count=1
יצירת קובץ המכיל אפסים בגודל 1024k
dd if=/dev/zero of=~/1000mb_file bs=1024k count=1
העתקת CDROM לתמונת ISO
dd if=/dev/sr0 of=/root/image.iso
מחיקת דיסק על ידי כתיבת אפסים
dd if=/dev/zero of=/dev/sda bs=1M
הערות שוליים

↑  'dd' Command in Linux- Javatpoint, www.javatpoint.com (באנגלית)
| פקודות בסביבת Unix ובמערכות הפעלה דמויות יוניקס |
| --- | --- | --- |
| מערכת קבצים |  bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • type • umask • zip  |  |
| תהליכים |  at • chroot • cron • htop • kill • killall • nice • pgrep • pkill • ps • pstree • time • top  |  |
| סביבת משתמש |  dig • env • exit • finger • passwd • su • sudo • uptime • talk • uname • w • wall • who • whoami  |  |
| עיבוד טקסט |  awk • basename • cut • diff • ed • ex • head • less • more • paste • sed • sort • strings • tail • tr • Uniq • vi • vim • wc • xargs  |  |
| מעטפת |  alias • echo • expr • printf • sleep • test • wait  |  |
| רשת |  ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute  |  |
| חיפוש |  find • grep • locate  |  |
| שונות |  man • bc • cal • date • parted • seq  |  |
בא ונעלם

| --- | --- |

כרזת הסרט
 בימוי:  רוברט באטלר
 הופק בידי:  רון מילר 
 תסריט:  ג'וזף מקאוויתי 
 עריכה:  קוטון וורברטון 
 שחקנים ראשיים:  קורט ראסל סזאר רומרו ג'ו פלין
 צילום:  פרנק פיליפס 
 מדינה:  ארצות הברית 
 חברת הפקה:  חברת וולט דיסני 
 חברה מפיצה:  בואנה ויסטה
 שיטת הפצה:  וידאו על פי דרישה 
 הקרנת בכורה:  ארצות הברית 12 ביולי 1972 ישראל 14 באפריל 1973
 משך הקרנה:  88 דק' 
 שפת הסרט:  אנגלית 
 סוגה:  סרט מדע בדיוני, מדע בדיוני קומי, סרט קומדיה 
 אתר רשמי
 דף הסרט ב־IMDb
 
בא ונעלם (באנגלית: Now You See Him, Now You Don't) הוא סרט קולנוע אמריקאי בבימויו של רוברט באטלר שיצא לאור בשנת 1972 בכיכובם של קורט ראסל וסאזר רומרו, הוא צולם בארצות הברית.
הערות שוליים

↑  הצגת בכורה ארצית ב"דרייב אין", מעריב, 11 באפריל 1973
ערך זה הוא קצרמרבנושא סרטים אמריקאיים. אתם מוזמנים לתרום לוויקיפדיה ו.
סרטי יוניברסל

| --- | --- |


 נתונים כלליים
 סוג:  חברת בת של NBCUniversal (קומקאסט)
 מייסדים:  קרל למל
 תקופת הפעילות:  1912–הווה (כ־112 שנים)
 חברת אם:  NBC יוניברסל 
 חברות בנות:  Universal Subscription  Working Title Films  Back Lot Music  NBCUniversal Entertainment Japan LLC  Universal Studios Home Entertainment  Universal Animation Studios  אילומיניישן  Focus Features  Universal Newsreel 
 מיקום המטה:  יוניברסל סיטי, לוס אנג'לס, קליפורניה, ארצות הברית
 ענפי תעשייה:  יצירת קולנוע 
 מוצרים עיקריים:  סרט 
 נשיא:  רונאלד מאייר
 יו"ר:  דונה לאנגלי
  
 www.universalstudios.com
 
סרטי יוניברסל (באנגלית: Universal Studios או Universal Pictures) היא חברה אמריקאית להפקת סרטים והפצתם, אשר הוקמה ב-8 באוגוסט 1912. סרטי החברה מופצים בישראל על ידי חברת טוליפ אנטרטיימנט.
החברה נמצאת כיום בשליטת חברת NBC Universal ונחשבת לאחת מששת אולפני הסרטים האמריקאים הגדולים ביותר.
האולפנים של סרטי יוניברסל ממוקמים בעמק סן פרננדו במחוז לוס אנג'לס שבקליפורניה. משנות השישים האולפנים מציעים גם סיורים מיוחדים אשר הפכו את האולפנים לאטרקציה תיירותית בפני עצמה.
מחלקת ההפצה ומשרדי ההנהלה הנוספים של החברה ממוקמים בניו יורק.
ברשות החברה גם רשת פארקי שעשועים עולמית שנקראת "פארק יוניברסל" (Universal Park). הפארקים הגדולים שבהם נמצאים בפאתי העיר אורלנדו בפלורידה, ארצות הברית סמוך לפארק דיסניוורלד, זאת על מנת להתחרות בפארק של חברת וולט דיסני.
ב-28 באפריל 2016, נודע כי חברת הכבלים קומקאסט, בראשות סרטי יוניברסל, רוכשת את אולפני ההנפשה של דרימוורקס תמורת 3.8 מיליארד דולר.
הפקות בולטות לאורך השנים

סרטים בולטים שהופקו באולפני סרטי יוניברסל לאורך השנים:
הפקות בולטות לאורך השנים > שנות ה-30 של המאה ה-20

דרקולה (1931)
פרנקנשטיין (1931)
הפקות בולטות לאורך השנים > שנות ה-60 של המאה ה-20

פסיכו (1960)
ספרטקוס (1960)
הציפורים (1963)
הפקות בולטות לאורך השנים > שנות ה-70 של המאה ה-20

העוקץ (1973)
מלתעות (1975)
צייד הצבאים (1978)
הפקות בולטות לאורך השנים > שנות ה-80 של המאה ה-20

האחים בלוז (1980)
אי.טי. - חבר מכוכב אחר (1982)
שליחות קטלנית (1984)
בחזרה לעתיד (1985)
תאומים (1988)
משחק ילדים (סדרת סרטים) (1988)
בחזרה לעתיד 2 (1989)
הפקות בולטות לאורך השנים > שנות ה-90 של המאה ה-20

שוטר בגן ילדים (1990)
מותק, הילד השתגע (1990)
בחזרה לעתיד 3 (1990)
שליחות קטלנית 2 (1991)
מותק, הילד השתגע 2 (1992)
American Me‏ (1992)
קוראים לי בטהובן (1992)
פארק היורה (1993)
בטהובן 2 (1993)
רשימת שינדלר (1993)
בייב (1995)
12 קופים (1995)
הפרופסור המטורף (1996)
שקרן שקרן (1997)
פארק היורה: העולם האבוד (1997)
אמריקן פאי (1999)
המומיה (1999)